ZAPISNIK
17. (sedamnaeste) sjednice Vijeća Mjesnog odbora Sopot, održane 27. listopada 2022.
Sjednica se održava u prostoru mjesne samouprave u Sopotu, Ulica Viktora Kovačića 5, s početkom u 17:00 sati. 
Nazočni članovi Vijeća: Ramona Antić, Robert Brukec, Mladen Devčić, Milivoj Đilas, Iver Gredelj-Kovačić, Danijel Ljuboja, Štefica Muhvić, Branka Rimac, Miroslav Tovarloža 
Predsjednik Vijeća konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara nastavak sjednice.
USVAJANJE ZAPISNIKA 
Vijeće Mjesnog odbora Sopot jednoglasno je usvojilo zapisnik sa 16. (šesnaeste) sjednice. 
Dnevni red dopunjuje se točkom 5. Upit građana: Taxi stajalište u Šenovoj ulici - zaključak, donosi se. Vijeće bez rasprave i jednoglasno, utvrđuje dopunjeni
DNEVNI RED
1. Upit građana: Pješački prijelaz Ehrlichova kod križanja s Kovačevićevom - zaključak, donosi se
2. Upit građana: Revizija invalidskih parkirnih mjesta - zaključak, donosi se
3. Upit građana: Oborinska odvodnja Ulica Milovana Kovačevića 1-9 - zaključak, donosi se
4. Status ugostiteljskog objekta “Zdravljaka” na Sportsko rekreacijskom centru Sopot (SRC 
Sopot) koji koristi Pikado klub Vrbik (OIB: 68472285439) - zaključak, donosi se
5. Upit građana: Taxi stajalište u Šenovoj ulici - zaključak, donosi se
6. Pitanja, prijedlozi i obavijesti
Ad. 1. Upit građana: Pješački prijelaz Ehrlichova kod križanja s Kovačevićevom
Na prijedlog građana, Vijeće Mjesnog odbora Sopot jednoglasno (9 “za”) donosi
ZAKLJUČAK
o pješačkom prijelazu Ehrlichova kod križanja s Kovačevićevom
1. Vijeće Mjesnog odbora Sopot raspravljalo je o potrebi pješačkog prijelaza u Ehrlichovoj ulici kod križanja s ulicom Milovana Kovačevića.
2. Vijeće Mjesnog odbora Sopot predlaže ukidanje navedenog pješačkog prijelaza u Ehrlichovoj, s obzirom da na zapadnoj strani ulice ne vodi nikuda, te uskraćuje 2 parkirna mjesta.
3. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet i Gradskoj četvrti Novi Zagreb – istok.
Ad. 2. Upit građana: Revizija invalidskih parkirnih mjesta
Na prijedlog građana, Vijeće Mjesnog odbora Sopot jednoglasno (9 “za”) donosi
ZAKLJUČAK
o reviziji invalidskih parkirnih mjesta
1. Vijeće Mjesnog odbora Sopot raspravljalo je o reviziji invalidskih parkirnih mjesta u naselju.
2. Vijeće Mjesnog odbora Sopot predlaže reviziju invalidskih parkirnih mjesta kako bi se sprječilo njihovo zloupotrebljavanje.
3. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet, Prometnom redarstvu i Gradskoj četvrti Novi Zagreb – istok.
Ad. 3. Upit građana: Oborinska odvodnja Ulica Milovana Kovačevića 1-9
Na prijedlog građana, Vijeće Mjesnog odbora Sopot jednoglasno (9 “za”) donosi
ZAKLJUČAK
o oborinskoj odvodnji u Ulici Milovana Kovačevića 1-9
1. Vijeće Mjesnog odbora Sopot raspravljalo je o problemu oborinske odvodnje u Ulici Milovana Kovačevića 1-9.
2. Vijeće Mjesnog odbora Sopot traži dugoročno rješenje problema, s obzirom da čišćenje oborinskih slivnika nije bilo dostatano.
3. Ovaj zaključak dostavlja se Zagrebačkom Holdingu Podružnica Vodoopskrba i odvodnja i Gradskoj četvrti Novi Zagreb – istok.
Ad. 4. Status ugostiteljskog objekta “zdravljaka” na Sportsko rekreacijskom centru Sopot (SRC Sopot) koji koristi Pikado klub Vrbik (OIB: 68472285439)
Nakon rasprave, Vijeće Mjesnog odbora Sopot jednoglasno (9 “za”) donosi
ZAKLJUČAK
o statusu ugostiteljskog objekta “zdravljaka” na Sportsko rekreacijskom centru Sopot (SRC Sopot) koji koristi Pikado klub Vrbik (OIB: 68472285439)
1. Vijeće Mjesnog odbora Sopot raspravljalo je o zapuštenom objektu “zdravljaka” unutra SRC-a Sopot koji koristi Pikado klub Vrbik.
2. Vijeće Mjesnog odbora Sopot na uvid traži zapisnik o primopredaji objekta “zdravljak” Ustanovi Upravljanje sportskim objektima Grada Zagreba.
3. Vijeće Mjesnog odbora Sopot na uvid traži kopiju ugovora o korištenju nekretnine sklopljenu između Ustanove Upravljanje sportskim objektima Grada Zagreba ili nadležnim gradskim uredom, s Pikado klubom Vrbik (OIB: 68472285439)
4. Vijeće Mjesnog odbora Sopot na uvid traži kopiju ugovora o najmu kontejnera za potrebe djelatnika Ustanove Upravljanje sportskim objektima i zaštitara u prostoru SRC-a Sopot.
5. Ovaj zaključak dostavlja se Ustanovi Upravljanje sportskim objektima Grada Zagreba, Gradskom uredu za obrazovanje, sport i mlade i Gradskoj četvrti Novi Zagreb – istok.
Ad. 5. Upit građana: Taxi stajalište u Šenovoj ulici
Na prijedlog građana, Vijeće Mjesnog odbora Sopot jednoglasno (9 “za”) donosi
ZAKLJUČAK
o taxi stajalištu u Šenovoj ulici
1. Vijeće Mjesnog odbora Sopot raspravljalo je o taxi stajalištu u Šenovoj ulici.
2. Vijeće Mjesnog odbora Sopot predlaže ukidanje taxi stajališta koje zauzima 4 parkirna mjesta u Šenovoj ulici, s obzirom da su u današnje doba tehnologije izgubila svoju funkciju, te ih taxisti primarno koriste kao parking tokom noći.
3. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet, Prometnom redarstvu i Gradskoj četvrti Novi Zagreb – istok.
Ad. 6. Pitanja, prijedlozi i obavijesti
Obavijest građanima da Grad Zagreb trenutno sufinancira 80% sredstava za uklanjanje grafita i nanošenje zaštitnog premaza na stambene zgrade, na zahtjev predstavnika suvlasnika. Više informacija na linku:  
https://www.zagreb.hr/zastita-objekta-od-grafita/125010 Predsjednik zaključuje sjednicu u 17:30.
Zapisnik napisala: Ramona Antić

